cyanic-selkie/wikianc huggingface dataset:
খাওয়া
পরিসমাপ্তি
মাথা, পেট, অন্ত্র এবং লিভার থেকে উদ্ভূত কিছু স্বল্পমেয়াদী সংকেত রয়েছে যারা পরিতৃপ্তি বা পূর্ণতার অনুভূতি সৃষ্টি করে। পরিতৃপ্তি বা পূর্ণতার দীর্ঘমেয়াদী সংকেত আসে মেদজ কলা । খাবারের স্বাদ ও গন্ধ স্বল্পমেয়াদী পরিতৃপ্তি বা পূর্ণতার অনুভূতি সৃষ্টি করে যা শরীরকে খাওয়া বন্ধ করার নির্দেশ দেয়। আমাদের পেটে ও অন্ত্রেও কিছু স্নায়ু রয়েছে যেগুলি পেট ভর্তি হয়ে গেলে মস্তিষ্কে নির্দেশ পাঠায় । ডিউডেনাম বা ক্ষুদ্রান্ত থেকে ক্ষরিত কোলেসিস্টোকাইনিন যা পেট ভর্তি হওয়ার নির্দেশ পাঠায় মস্তিষ্কে, তা আবার পেট খালি হওয়ার হারও নিয়ন্ত্রণ করে। ক্ষুদ্রান্তে থেকে ক্ষরিত পেপটাইড YY 3-36 নামক হরমোনও পূর্তি সংকেত হিসাবে কাজ করে। এছাড়া ইনসুলিনও পূর্তি সংকেত হিসাবে কাজ করে । মস্তিষ্ক রক্তে ইনসুলিন এর মাত্রা যাচাই করে এবং অনুমান করে কোশ দ্বারা পুষ্টি শোষিত হচ্ছে ও পেট ও ভর্তি হচ্ছে । দীর্ঘমেয়াদী পূর্তি সংকেত আসে মেদজ কলায় সঞ্চিত হওয়া মেদ থেকে, যেখান থেকে লেপটিন নামক হরমোন ক্ষরিত হয় যা ক্ষুদা নিবারণ করে। এছাড়া মেদজ কোলা থেকে নির্গত পূর্তি সংকেত গুলিই স্বল্পমেয়াদি সংকেত গুলিকে নিয়ন্ত্রিত করে ।
শিমুরালি রেলওয়ে স্টেশন
পরিকাঠাম
স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। শিমুরালি রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।
খাওয়া
মস্তিষ্কের ভূমিকা
মস্তিষ্কের স্টেম বা নিম্ন মস্তিষ্কতে স্নায়ু সংযোগ থাকায় মস্তিস্ত ক্ষুদা ও পূর্তি সংকেত গুলি শরীরের অন্যান্য অঙ্গগুলি থেকে গ্রহণ করতে পারে। ওই বিষয়টি জানার জন্য ইঁদুরের ওপর গবেষণা চালানো হয় । যেসব ইঁদুর গুলির মস্তিষ্কের স্টেম বা ডাটা অংশের মোটর স্নায়ু মস্তিষ্কের সেরিব্রাল হেমিসফেয়ারের স্নায়ুতন্ত্র থেকে বিচ্ছিন্ন ছিল তারা আহার গ্রহণে অসমর্থ ছিল, এর পরিবর্তে তাদের তরল হিসাবে খাদ্য গ্রহণ করতে হত। এই গবেষণা থেকে প্রমাণিত হয় মস্তিষ্কের স্টেম তথা মস্তিষ্ক আসলেই খাদ্য গ্রহণে একটি গুরুর্ত্বপূর্ণ ভূমিকা পালন করে।
শিমুরালি রেলওয়ে স্টেশন
পরিকাঠাম
শিমুরালি রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
খাওয়া
মস্তিষ্কের ভূমিকা
হাইপোথালামাসে থেকে নিঃসৃত দুটি পেপটাইড যথা মেলানিন কন্সেনট্রেটিং হরমোন (এম.সি.এইচ) এবং অরেক্সিন, যারা ক্ষুদার উদ্রেক ঘটায়।যেখানে ক্ষুধা উৎপাদনে এম.সি.এইচ এর ভূমিকা বেশি ।ইঁদুরের দেহে এম.সি.এইচ ক্ষুদার উদ্রেক ঘটায় কিন্তু মিউটেশনের ফলে এর বেশি ক্ষরণ হলে অতিরিক্ত আহার গ্রহণ ও স্থূলতা ঘটায়। অন্যদিকে অরেক্সিন আহার গ্রহণ ও ঘুমের মধ্যে সম্পর্ক স্থাপনে গুরুত্বপূর্ণ ভূমিকা পালন করে । এছাড়াও হাইপোথ্যালামাস থেকে নিঃসৃত অন্যান্য খাদ্য নিয়ন্ত্রণ সম্পর্কিত হরমোন গুলি হলো নিউরোপেপটাইড Y (এন.পি.ওয়াই) এবং আগুটি-সম্পর্কিত প্রোটিন (এ.জি.আর.পি)।
শিমুরালি রেলওয়ে স্টেশন
বৈদ্যুতীকরণ
শিমুরালি রেলওয়ে স্টেশনের রেলপথে বৈদ্যুতীক ট্রেন চলাচল করে। ১৯৬৩-১৯৬৫  সালে এই রেলপথে বৈদ্যুতীকরণের কাজ সম্পূর্ণ হয়েছিল।
খাওয়া
মস্তিষ্কের ভূমিকা
হাইপোথালামাসে পূর্তি সংকেত লেপ্টিন দ্বারা উদ্দীপিত হয়। লেপ্টিন আর্কুয়েট নিউক্লিয়াসের স্নায়ুকে নিশানা বানায় এবং এম.সি.এইচ এবং অরেক্সিন কে স্তিমিত করে । এছাড়া আর্কিউট নিউক্লিয়াসে আরও দুটো পেপাইডাইড রয়েছে যারা ক্ষুধা দমন করে যথা কোকেইন-এন্ড-এম্ফেটামাইন-রেগুলেটেড ট্রান্সক্রিপ্ট (CART) এবং α-MSH (α-মেলানোসাইট-স্টিমুলেটিং হরমোন)।
শিমুরালি রেলওয়ে স্টেশন
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা রানাঘাট, কল্যাণী সীমান্ত, গেদে এবং শিয়ালদা ও মাঝেরহাটগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি রেল যাত্রীদের পরিষেবা প্রদান করে থাকে।
খাওয়া
ব্যাধিসমূহ
শারীরিকভাবে, আহার গ্রহণ সাধারণত ক্ষুধা দ্বারা নিয়ন্ত্রিত হয়, তবে কিছু শারীরিক ও মানসিক অবস্থা রয়েছে যা ক্ষুধা বা আহার গ্রহণের ইচ্ছাকে প্রভাবিত করতে পারে এছাড়া স্বাভাবিক খাদ্যাভাসে ব্যাঘাত ঘটাতে পারে যাদের মধ্যে বিষণ্নতা, খাদ্য এলার্জি, রাসায়নিক পদার্থ গ্রহণ, বুলিমিয়া, অ্যানোরেক্সিয়া নারভোসা, পিটুইটারি গ্রন্থি র ঠিকভাবে কাজ না করা, অন্ত্রের সমস্যা , অসুস্থতা এবং খাওয়ার ব্যাধি বিশেষভাবে উল্লেখযোগ্য।
লল
লল (LOL) বা এলওএল হলো laugh out loud অথবা '"lots of laugh"'-এর সংক্ষিপ্ত রূপ। এটি হলো একটি ইন্টারনেট অপভাষা , বাংলায় বলতে গেলে এর মানে দাঁড়ায় - উচ্চ শব্দে হাসা। শব্দটি ইউজনেটে (Usenet) সর্বপ্রথম ব্যবহৃত হলেও পরবর্তী সময়ে ইন্টারনেট সামাজিক মাধ্যমগুলো ছাড়াও সামনা সামনি যোগাযোগেও এর ব্যবহার উল্লেখযোগ্য হারে বেড়ে যায়।
লল মূলত একটি "ইন্টারনেট অপভাষা" হলেও বাংলায় এই শব্দটি শুধু ইন্টারনেটেই নয়, সাধারণ বাক্যালাপেও ব্যবহৃত হয়ে থাকে। ফলে এর প্রচার, প্রসার ও ব্যবহার বেড়েই চলেছে।
অনেকেই অর্থ না বুঝেই শব্দটি ব্যবহার করে থাকেন শুধুমাত্র সামাজিকতা রক্ষার্থে। সেসব ক্ষেত্রে অনেক অপপ্রয়োগও দেখা যায়। যেসব কথায় উচ্চহাসি অবাঞ্ছনীয়, সেসবে '"লল" বা "লোল" বলা এই শব্দটির অপপ্রয়োগ করার মতই।
'"লল"' বলতে বাংলায় শুধু হাস্যকর ছাড়াও আরেকটি অর্থও প্রকাশ করা হয়। তা হল-  তাচ্ছিল্যকর  বা  নিম্নমানের । কোনো ক্ষেত্রে যেসব ছেলেরা মেয়েদের দিকে কুনজরে তাকায়, তাদেরও "লল" বলা হয়; এক্ষেত্রে শব্দটি  ছ্যাঁচড়া  অর্থে ব্যবহৃত।
পুতুল নাচ
পুতুল নাচ হ'ল থিয়েটার বা পারফরম্যান্সের একটি রূপ যেখানে পুতুলের মাধ্যমে কাহিনী বলা হয়। বাংলাদেশে এটি প্রচলিত একটি প্রাচীন ঐতিহ্য। গ্রামীণ জনপদে আবালবৃদ্ধ বনিতার বিনোদনে বিশেষ করে শিশুদের বিনোদনে পুতুল নাচ একটি গুরুত্বপূর্ণ ভূমিকা ছিল।
শিমুরালি রেলওয়ে স্টেশন
প্রশাসন ও নিরাপত্তার ব্যবস্থা
শিমুরালি রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
খাওয়া
ব্যাধিসমূহ
পুষ্টিকর খাদ্যের দীর্ঘস্থায়ী অভাব বিভিন্ন অসুস্থতার কারণ হতে পারে, এবং অবশেষে যা অনাহারে মৃত্যুর কারণ হয়ে দাঁড়াতে পারে এবং যখন এটি একটি বৃহৎ এলাকা জুড়ে ঘটে তখন তাকে দুর্ভিক্ষ বলে ।
স্তন্যপায়ী প্রাণী
থাম্ব|একটি ছোট চঞ্চুবিশিষ্ট একিডনা পোকামাকড় খুঁজছে
দেহের উচ্চ তাপমাত্রা বজায় রাখতে প্রচুর শক্তির প্রয়োজন তাই স্তন্যপায়ীদের বেশি বেশি পুষ্টি যুক্ত খাদ্যের প্রয়োজন। সর্বপ্রথম স্তন্নপায়ীরা সম্ভবত শিকারি ছিল এবং বিভিন্ন প্রজাতি তাদের খাদ্যের চাহিদা পূরণের জন্যে বিভিন্ন ভাবে অভিযোজিত হয়েছে।
কিছু প্রাণীরা অন্য প্রাণীদের খেয়ে জীবনধারণ করে - এটি হল মাংসাশী খাদ্যরীতি (কীটপতঙ্গ খাওরা জীবেরও এর অন্তর্গত), আবার তৃণভোজীরা বিভিন্ন উদ্ভিদ যেগুলিতে জটিল কার্বোহাইড্রেট যেমন সেলুলোজ বর্তমান, খেয়ে বেঁচে থাকে, তৃণভোজী প্রাণীদের আবার বিভিন্ন উপশ্রেণীতে ভাগ করা যায় যেমন - গ্রানিভরী (বীজ খাওয়া), ফলিভরী (পাতা খাওয়া), ফ্রুগীভরী (ফল খাওয়া), নেক্টারিভরী (মকরন্দ খাওয়া), গামীভরী (গাছ থেকে নির্গত আঁঠা ও ক্ষার খাওয়া) এবং মাইকোফাগি (ছত্রাক খাওয়া)। তৃণভোজী প্রাণীদের পাকনালী হল বিভিন্ন ব্যাকটেরিয়া র বাসস্থানে যারা বিভিন্ন জটিল যৌগ কে ভেঙে প্রাণীটির পরিপাকযোগ্য করে তোলে, এই ব্যাকটেরিয়া গুলি সাধারণত বহুপ্রকোষ্ঠযুক্ত পাকস্থলী কিংবা সিকামে বসবাস করে।. আবার কিছু প্রাণী কপ্রোফেগাস হয় অর্থাৎ যারা একবারে পরিপাক না হওয়া পুষ্টিগুলি গ্রহণের জন্য নিজেদের মলকে পুনরায় খাদ্য হিসাবে গ্রহণ করে। : 131-137 একটি সর্বভুক প্রাণী উদ্ভিদ ও প্রাণী উভয় প্রকার খাদ্যই গ্রহণ করে। মাংসাশী স্তন্যপায়ীদের সাধারণত সহজ পাকনালী থাকে কারণ প্রোটিন, লিপিড ও অন্যান্য খনিজ যেগুলি মাংসের মধ্যে পাওয়া যায় সেগুলি তুলনামূলক কম জটিল পদ্ধতিতেই পরিপাক করা যায়, এক্ষেত্রে বালিন তিমিতে ব্যাতিক্রম দেখা যায় , তৃণভোজীদের মতো এদের বহুপ্রকোষ্ঠযুক্ত পাকস্থলীতেও গাট ফ্লোরা নামক অণুজীব বসবাস করে।
একটি প্রাণীর আকার তার খাদ্যরীতি নির্ধারণে (অ্যালেন এর নিয়ম) ভূমিকা রাখে। যেহেতু ছোট স্তন্যপায়ী প্রাণীদের তাপ উৎপন্নের পরিমান চেয়ে তাপ বিকিরণের ক্ষেত্র বেশি তাই তাদের বেশি শক্তির প্রয়োজন এবং মেটাবলিক রেটও বেশি হয়। যেসব স্তন্যপায়ীদের ওজন ১৮ আউন্স (৫১০ গ্রাম বা ১.১ পাউন্ড) -এর কম তারা সাধারণ ধীর ও জটিল পাচক প্রক্রিয়া সহ্য করতে পারে তাই বেশিরভাগই পতঙ্গভুক হয়। অন্যদিকে বৃহৎ স্তন্যপায়ীরা স্বল্প তাপের অপচয়ে বেশি পরিমান তাপ উৎপন্ন করতে পারে এছাড়া তারা ধীর সংগ্রাহী প্রক্রিয়া ( মাংসাশী যাদের বৃহৎ মেরুদন্ড বর্তমান ) ও ধীরগতি সম্পন্ন পাচক প্রক্রিয়াও (তৃণভোজী) সহ্য করতে পারে। আবার যেসব স্তন্যপায়ী যাদের ওজন ১৮ আউন্স (৫১০ গ্রাম বা ১.১ পাউন্ড) -এর বেশি তারা নিজেদের শরীরের পুষ্টি যোগানের মতো যথেষ্ট পরিমান কীট -পতঙ্গ জোগাড় করতে পারে না। শুধুমাত্র যেসব স্তন্যপায়ীরা কীট -পতঙ্গ এর বড় বসতি পিঁপড়ে, উইপোকা) খেয়ে জীবনধারণ করতে পারে তারাই একমাত্র পতঙ্গভুক স্তন্যপায়ী ।
কিছু সস্তন্যপায়ীর সর্বভুক হয় এবং বিভিন্ন ধরনের মাংসাশী ও তৃণভোজী রীতি প্রদর্শন করে, তবে সাধারণত একরকম খাদ্যরীতির ওপরেই বেশি ঝোঁক প্রদর্শন করে। যেহেতু উদ্ভিদ ও প্রাণীজ খাদ্য ভিন্ন ভিন্ন ভাবে পাচিত হয় তাই কোনো একটি অন্যটির থেকে বেশি পছন্দ করা হয় , যেমন ভালুকের বেশিরভাগ প্রজাতি প্রধানত মাংসাশী হলেও কিছু প্রজাতি তৃণভোজীও হয়। এদের সাধারণত তিনটি শ্রেণীতে ভাগ করে হয় : মেসোকার্নিভরী (৫০ থেকে ৭০ শতাংশ মাংস খায় ) , হাইপারকার্নিভরী ( ৭০ শতাংশ ও তার বেশি মাংস খায়) এবং হাইপোকার্নিভরী (৫০ শতাংশ বা তার কম মাংস খায় ) । হাইপোকার্নিভরীদের খাদ্য পেষাই এর জন্য ভোঁতা ও ত্রিভুজাকৃতি ছেদক দাঁত থাকে। হাইপারকার্নিভরীদের মোচাকৃতি দাঁত থাকে ও কাটার জন্য ধারালো ছেদক দাঁত থাকে এবং কিছু ক্ষেত্রে হাড় চুরমার করার মতো শক্তিশালী থাবাও থাকে, যা হাইনার ক্ষেত্রে হাড় চিবিয়ে খেতে সাহায্য করে। আবার বড়ো দাঁতওয়ালা বাঘের (Machairodontinae) লম্বা তলোয়ারের মতো দাঁত থাকে।
শারীরবৃত্তীয়ভাবে কিছু মাংসাশী উদ্ভিদজাতীয় খাবার খায় আবার কিছু শাকাশিও মাংস খায় যা অভ্যাসগত ভাবে সর্বভুক বানায় কিন্তু শারীরবৃত্তীয়ভাবে এটি Zoopharmacognosy এর কারণেও হতে পারে (কিছু প্রাণীরা নিজেদের শরীরের ক্ষতিকর বস্তুর প্রভাব কমানোর জন্য অনেক সময় তাদের জন্য অখাদ্য বস্তুও খেতে পারে ) । যদি কোনো প্রাণী উদ্ভিদ ও প্রাণী উভয় থেকেই শক্তি ও পুষ্টি গ্রহণ করতে পারে তবেই তাকে সর্বভুক বলা হয়। তাই এক্ষেত্রে ঐসব প্রাণীদের যদিও তাদের খাদ্যরীতির বাইরের খাদ্য গ্রহণ করতে পারে তবুও তাদের শুধুই মাংসাশী বা শাকাশি হিসাবেই শ্রেণীভুক্ত করা হবে। উদাহরণস্বরূপ, বহু স্থানেই এটি লিপিবদ্ধ যে জিরাফ , উট ও গোমহিষাদি পশু কিছু বিশেষ খনিজ ও পুষ্টি গ্রহণের জন্য হাড় চিবিয়ে খায়। এছাড়া বিড়াল মাঝে মাঝে অপাচিত বস্তু যেমন চুলের গোলা শরীর থেকে বার করার জন্য , হিমোগ্লোবিনের উৎপাদন ত্বরান্বিত করার জন্য বা জোলাপ হিসাবে ঘাস খায়।
কিছু স্তন্যপায়ী পরিবেশে খাদ্যের অভাব দেখা দিলে মেটাবলিজম স্তিমিত করে শক্তি সঞ্চয়ের উদ্দেশ্যে হাইবারনেশনে চলে যায়। এর আগে বৃহত্তর প্রাণীরা যেমন : ভালুক, অতিরিক্ত আহার গ্রহণ করে ফ্যাট বা চর্বি সঞ্চয় করে রাখে আর ছোট প্রাণীরা খাবার সংগ্রহ করে সঞ্চয় করে রাখে। মেটাবলিজম কমবার সাথে সাথে হৃদস্পন্ধনও কমে যায় এছাড়া দেহের অভ্যন্তরীন তাপমাত্রারও হ্রাস ঘটে যা কিছু ক্ষেত্রে চারিপার্শিক তাপমাত্রার কাছাকাছি হয়। উদাহরণস্বরূপ, উত্তরমেরুর কাঠবেড়ালি নিজের দেহের তাপমাত্রা −২.৯ °C (২৬.৮ °F) পর্যন্ত নামিয়ে আনতে পারে যদিও তাদের মাথা ও গলার তাপমাত্রা সর্বদা ০ ডিগ্রি সেলসিয়াস অপেক্ষা বেশি থাকে। এছাড়া কিছু গরম পরিবেশের স্তন্নপায়ীরা ক্ষরা বা অতিরিক্ত গরমের সময় গ্রীষ্মঘুম দেয় যেমন: মোটা লেজ বিশিষ্ট বামন লেমুর (Cheirogaleus medius) (মাদাগাস্কার দ্বীপের একজাতীয় ছুঁচালো মুখযুক্ত নিশাচর বানর)।
পাখি
পাখির খাদ্যরীতিতে প্রচুর ভিন্নতা লক্ষ্য করা যায়, যার মধ্যে উল্ল্যেখযোগ্য হল মকরন্দ , ফল , উদ্ভিদ , বীজ , গলিত মাংস বা আবর্জনা এবং বিভিন্ন ছোট প্রাণী এমনকি অন্যান্য পাখিও। যেহেতু পাখিদের দাঁত থাকে না তাই পাখিদের পাচনতন্ত্র গোটা খাবার হজম করার জন্য অভিযোজিত। alt=Illustration of the heads of 16 types of birds with different shapes and sizes of beak|ডান|থাম্ব|খাওয়ানোর জন্য চঞ্চুর অভিযোজন যেসব পাখি বিভিন্ন কৌশলে আহার সংগ্রহ করে বা বিভিন্ন প্রকার খাদ্যতে জীবনধারণ করে তাদের জেনারেলিস্ট বলা হয়, অন্যদিকে যারা সময় ও খাটুনি দিয়ে আহার সংগ্রহ করে বা একটি বিশেষ কৌশল দিয়ে খাদ্য সংগ্রহ করে তাদের স্পেশালিস্ট বলা হয়। পাখিদের খাওয়ার পদ্ধতিও প্রজাতি ভেদে ভিন্ন ভিন্ন হয়। বিভিন্ন পাখি কুড়িয়ে কুড়িয়ে পোকামাকড় , ফল , বীজ প্রভৃতি খাদ্যবস্তু সংগ্রহ করে। আবার কিছু পাখি গাছের শাখা থেকে আচমকা আক্রমণ করে পোকামাকড় শিকার করে। যেসব পাখিরা কীটপতঙ্গ আহার হিসাবে গ্রহণ করে তারা জৈবিক কীটপতঙ্গ নিধনকারী হিসাবে কাজ করে এবং জৈব কীটপতঙ্গ নিয়ন্ত্রণ কর্মসূচিতেও সাহায্য করে। মিলিত ভাবে পতঙ্গভুক্ পাখিরা বার্ষিক প্রায় 400-500 মিলিয়ন মেট্রিক টন আর্থ্রোপোডা খেয়ে ফেলে।
মকরন্দভোজী পাখি যেমন হামিংবার্ড, সানবার্ড, লোরিস এবং লোরিকিটস প্রভৃতির ব্রাশের মতো জিহ্বা নিয়ে অভিযোজিত হয়েছে এবং অনেক ক্ষেত্রে আবার ফুলেরাও একইভাবে সহ-অভিযোজিত হয়ে ওঠে। কিউই এবং স্নোরবার্ড তাদের লম্বা চঞ্চু দ্বারা দ্বারা অমেরুদন্ডীদের ওপর নিশানা করে। স্নোরবার্ডের পরিবর্তিত লম্বা চঞ্চু এবং খাদ্যাভ্যাস তাকে পরিবেশের স্থান থেকে আলাদা করে।
লুন পাখি, সাঁতারু হাঁস, পেঙ্গুঈন এবং ওক পাখি এরা জলের নিচে তাদের ডানা ও পা ব্যবহার করে শিকার করে। নভঃ শিকারি যেমন মাছরাঙা , সুইল্ডস ও টার্ন পাখিরা তাদের শিকার লক্ষ্য করে ঝাঁপ দেয়। ফ্লেমিংগো , তিন প্রজাতির প্রিওন এবং কিছু হাঁসেরা ফিল্টার ফিডিং পদ্ধতির মাধ্যমে শিকার করে। রাজহংসী ও ড্যাবলিং হাঁসেরা সাধারণত মাঠে চরে আহার গ্রহণ করে।
তাসকিন রহমান
তাসকিন রহমান (জন্ম: ২০ আগস্ট ১৯৮৭) একজন অস্ট্রেলিয়-বাংলাদেশি অভিনেতা, গায়ক ও চিত্রশিল্পী। তিনি ঢাকা র গুলশানে জন্ম গ্রহণ করেন। গুলশানে তার শৈশব ও কৈশর কাটে। উচ্চ শিক্ষার জন্য ২০০২ সাল হতে তিনি অস্ট্রেলিয়ার সিডনি তে বসবাস শুরু করেন। চলচ্চিত্রে অভিনয়ের জন্য ২০১৭ সালে বাংলাদেশে আসেন। ২০১৭ সালের ঢাকা অ্যাটাক চলচ্চিত্রে খলনায়কের ভূমিকায় অভিনয়ের জন্য পরিচিতি পান। তিনি বাংলাদেশ টেলিভিশনের তালিকাভূক্ত অভিনয় শিল্পী। অভিনয়ের পাশাপাশি চিত্রশিল্পী হিসেবেও তিনি সুনাম কুড়িয়েছেন। ২০১৫ ও ২০১৭ সালের মার্চ মাসে সিডনিতে তার তৈলচিত্রের প্রদর্শনী হয়েছে।
শিশু শিল্পী(১৯৯০-২০০২)
তাসকিন শিশু শিল্পী হিসেবে টিভি নাটকে অভিনয় শুরু করেন। ৯ বছর বয়সে বাংলাদেশ টেলিভিশনের নতুন কুঁড়ি অনুষ্ঠানে অভিনয় ও গানের জন্য পুরস্কার পেয়েছেন। ১৯৯০ সালে নাট্য ব্যক্তিত্ব হুমায়ুন ফরীদি র সাথে বাংলাদেশ টেলিভিশনের 'শীতের পাখি' নামক নাটকে প্রথম অভিনয় করেন। কৈশোরে ১০টি নাটকে অভিনয় করেছেন। আমিন খান অভিনীত ১৯৯৫ সালের 'হৃদয় আমার' চলচ্চিত্রে শিশু শিল্পীর ভূমিকায় অভিনয়ের মাধ্যমে তার চলচ্চিত্রে অভিষেক হয়।
প্রবাসে শিক্ষা ও চাকরি(২০০২-২০১৭)
২০০২ সালে অস্ট্রেলিয়ার সিডনিতে উচ্চ শিক্ষার জন্য গমন করেন। পড়ালেখা শেষ করে সিডনিতে অস্ট্রেলিয়া সরকারের অধীনে কারেকটিভ সার্ভিসের ক্রাইম স্টপ ডিভিশনে কর্মরত ছিলেন।
চলচ্চিত্রে নিয়মিত অভিনয়(২০১৭- বর্তমান)
পরিণত বয়সে ঢাকা অ্যাটাক চলচ্চিত্রের খলচরিত্রে রূপদানের মাধ্যমে তিনি পুনরায় অভিনয় শুরু করেন।
ব্যক্তিগত ও শিক্ষা জীবন
তাসকিনের বাবা আনিসুর রহমান বাংলাদেশ টেলিভিশনের গীতিকার। তার ভাই তানিম রহমান অংশু টিভি নাটক, চলচ্চিত্র ও মিউজিক ভিডিও নির্মাতা। তিনি ২০০২ সালে সিডনিতে উচ্চ শিক্ষার জন্য গমন করেন। তিনি ফরেনসিক সায়েন্সে স্নাতক করেছেন। ব্যবসা ব্যবস্থাপনায় স্নাতকোত্তর করেছেন। তাঁর ব্যবসায় প্রশাসন-এ ডিপ্লোমা রয়েছে। স্নায়ু বিদ্যায় পিএইচডি অর্জনের জন্য তিনি গবেষণা করেছেন। তিনি ২০১৭ সালে নুসরাতের সাথে বিবাহ বন্ধনে আবদ্ধ হন। নুসরাতের সাথে বিচ্ছেদের পর ২০১৯ সালের ১০ জুন জান্নাতুল ফেরদৌস চেরিকে বিয়ে করেন।
গণ্ড জাতি
গণ্ড জাতি হল বাংলাদেশের বসবাসকারী একটি ক্ষুদ্র জাতিগোষ্ঠী।
বিস্তারিত
বাংলাদেশের উত্তরাঞ্চল, রাজবাড়ি, ফরিদপুর এবং সিলেট অঞ্চলে গণ্ড জাতি বসবাস করে।
ভাষা
গণ্ড জনগোষ্ঠীর ভাষা নাগরী ভাষার অন্তর্ভুক্ত। তবে এ ভাষার কোন বর্ণমালা নেই। বাংলা ভাষার ব্যবহার ও প্রভাবে তাদের ভাষা এখন বিলুপ্তপ্রায়।
খন্দকার আবদুল হামিদ
খন্দকার আবদুল হামিদ (জন্মঃ ১ মার্চ ১৯১৮ ; মৃত্যু ২৩ অক্টোবর ১৯৮৩) বাংলাদেশের প্রখ্যাত সাংবাদিক ও রাজনীতিবিদ। তিনি একসময় দেশের মন্ত্রী হিসাবেও কিছু কাল দায়িত্ব পালন করেছেন। বলা হয়ে থাকে বাংলাদেশী জাতীয়তাবাদ ধারণাটি তারই চিন্তাপ্রসূত যা রাষ্ট্রপতি জিয়াউর রহমান পরবর্তীতে বাংলাদেশের সংবিধানে প্রবিষ্ট করেন। সাংবাদিকতায় অবদানের স্বীকৃতি স্বরূপ ১৯৭৭ সালে সরকার তাকে একুশে পদক প্রদান করে।
সাংবাদিক জীবন
তার জন্ম ১ মার্চ, ১৯১৮ খ্রীস্টাব্দে বর্তমান শেরপুর জেলা শহরে। ১৯৪০ খ্রীস্টাব্দে তিনি কলকাতা বিশ্ববিদ্যালয় থেকে স্নাতক ডিগ্রি অর্জন করেন। এরপর কলকাতার পত্রিকায় সাংবাদিক হিসাবে যোগদানের মাধ্যমে তার কর্মজীবনের শুরু। তিনি ১৯৪৬ থেকে ১৯৪৮ খ্রীস্টাব্দ পর্যন্ত আবুল মনসুর আহমদ সম্পাদিত)কলকাতা থেকে প্রকাশিত দৈনিক ইত্তেহাদ পত্রিকার সহকারী সম্পাদক এবং ১৯৫৩ থেকে ১৯৫৬ খ্রীস্টাব্দ পর্যন্ত অধুনালুপ্ত দৈনিক মিল্লাত পত্রিকার সম্পাদকমণ্ডলীর চেয়ারম্যান হিসেবে দায়িত্ব পালন করেন। ১৯৬৯ খ্রীস্টাব্দে তিনি মাওলানা মোহাম্মদ আকরম খাঁর প্রতিষ্ঠিত দৈনিক আজাদ পত্রিকার সম্পাদক নিয্ক্তু হন। এ ছাড়া তিনি ময়মনসিংহের চাষী পত্রিকার সাথেও জড়িত ছিলেন। ১৯৭৬ খ্রীস্টাব্দে লন্ডন থেকে বাংলা সাপ্তাহিক বাংলাদেশ প্রকাশ করেন। আশরি দশকের শেষভাগে প্রকাশিতদৈনিক দেশ পত্রিকার সম্পাদকমণ্ডলীর চেয়ারম্যান ছিলেন। এতে "স্পষ্টভাষীর কলাম" শিরোনামে উপসম্পাদকীয় লিখতেন। "স্পষ্টভাষ"’ ছদ্মনামে দৈনিক ইত্তেফাক পত্রিকায় সাপ্তাহিক উপসম্পাদকীয় "মঞ্চে-নেপথ্যে" ীরখ তিনি জনপ্রিয়তা অর্জ্জন করেছিলেন। এছাড়াও তিনি "মর্দেমুমীন" নামে দৈনিক আজাদ পত্রিকায় উপসম্পাদকীয় লিখতেন। প্রায় চল্লিশ বৎসর তিনি বিভিন্ন দৈনিক পত্রিকার সিনিয়র সাংবাদিক ও "লিডার রাইটার" ছিলেন।
রাজনৈতিক জীবন
ভারত বিভাগের পর প্রথমে পূর্ব পাকিস্তান ও পরে বাংলাদেশের রাজনীতিতে তিনি সম্পৃক্ত ছিলেন। তিনি পঞ্চাশের দশকে আওয়ামী লীগ; ষাটের দশকে মুসলিম লীগ (কাউন্সিল); সত্তর ও আশির দশকে যথাক্রমে ডেমোক্র্যাটিক লীগ এবং বাংলাদেশ জাতীয়তাবাদী দলের (বিএনপি) রাজনীতির সাথে তিনি সংশ্লিষ্ট ছিলেন। ১৯৫৩ খ্রীস্টাব্দে রাজনীতিতে যোগ দেন। ১৯৫৪ সালে যুক্তফন্সন্টের মনোনয়নে এবং ১৯৬৫ সালে বিরোধী দলভুক্ত মুসলিম লীগের (কাউন্সিল) মনোনয়নে তদানীন্তন প্রাদেশিক পরিষদের সদস্য নির্বাচিত হন। ১৯৫৫ সালে তিনি তৎকালীন মুখ্যমন্ত্রীর রাজনৈতিক সচিব নিযুক্ত হলেও সেই পদে যোগ দেননি। ১৯৫৬ থেকে ১৯৫৮ সাল পর্যন্ত সাবেক পূর্ব পাকিস্তান প্রাদেশিক পরিষদে কোয়ালিশন পার্লামেন্টারি পার্টির সেক্রেটারি ছিলেন। ১৯৫৪ সালে জেনারেল ইস্কান্দার মীর্জা সরকার ৯২-ক ধারার আওতায় জরুরি শাসন জারি করলে তিনি কারারুদ্ধ হন। ১৯৭৬ সালে ব্রিটিশ সরকারের আমন্ত্রণে ব্রিটেন সফর করেন। ১৯৭৯ সালের ১৮ ফেব্রুয়ারি বিএনপি’র প্রার্থী হিসেবে জাতীয় সংসদের সদস্য নির্বাচিত হন এবং রাষ্ট্রপতি জিয়াউর রহমানের মন্ত্রিসভায় যোগ দেন। তিনি প্রথমে যুব উন্নয়ন মন্ত্রী, পরে বিচারপতি আবদুস সাত্তারের নেতৃত্বাধীন সরকারের স্বাস্খ্য ও জনসংখ্যা নিয়ন্ত্রণ এবং শ্রম, জনশক্তি ও সমাজকল্যাণ মন্ত্রী হিসেবে দায়িত্ব পালন করেন।
২০২২ বাংলাদেশ ক্রিকেট দলের জিম্বাবুয়ে সফর
বাংলাদেশ পুরুষ ক্রিকেট দল ২০২২ সালের জুলাই ও আগস্ট মাসে তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) খেলার জন্য জিম্বাবুয়ে সফর করে।  প্রাথমিকভাবে সফরে দুটি টেস্ট ও তিনটি ওডিআই ম্যাচ খেলা হওয়ার কথা ছিল। কিন্তু পরবর্তীতে টেস্ট ম্যাচগুলোর পরিবর্তে টি২০আই ম্যাচগুলো সফরে যুক্ত করা হয়। সবগুলো ম্যাচ হারারে স্পোর্টস ক্লাব মাঠে অনুষ্ঠিত হয়। সিরিজ শুরুর আগে বাংলাদেশ ক্রিকেট বোর্ড (বিসিবি) মাহমুদউল্লাহ রিয়াদের পরিবর্তে নুরুল হাসান কে বাংলাদেশের নতুন টি২০আই অধিনায়ক হিসেবে মনোনীত করে।
টি২০আই সিরিজে জিম্বাবুয়ে ২–১ ব্যবধানে জয়ী হয়। এটি ছিল বাংলাদেশের বিরুদ্ধে জিম্বাবুয়ের প্রথম টি২০আই সিরিজ জয়। ওডিআই সিরিজেও জিম্বাবুয়ে ২–১ ব্যবধানে জয়লাভ করে।
দলীয় সদস্য
দ্বিতীয় টি২০আই ম্যাচ খেলার সময় আঙুলে চোট পাওয়ায় সিরিজের বাকি ম্যাচগুলো থেকে ছিটকে যান নুরুল হাসান। তৃতীয় টি২০আই ম্যাচে তাঁর অনুপস্থিতিতে মোসাদ্দেক হোসেন সৈকতকে বাংলাদেশের টি২০আই দলের অধিনায়ক ঘোষণা করা হয় ও মাহমুদউল্লাহ রিয়াদকে দলে যুক্ত করা হয়। ওডিআই সিরিজের প্রথম ম্যাচ খেলার সময় লিটন কুমার দাস চোট পেয়ে সিরিজের বাকি ম্যাচগুলো থেকে ছিটকে গেলে এবাদত হোসেন ও মোহাম্মদ নাইমকে বাংলাদেশের ওডিআই দলে যুক্ত করা হয়।
ম্যাথিউ কুজলনাদান
ম্যাথিউ কুজলনাদান কেরলের একজন ভারতীয় রাজনীতিবিদ এবং ভারতীয় জাতীয় কংগ্রেসের সদস্য। তিনি কেরল বিধানসভায় মুভাত্তুপুজা কেন্দ্রের প্রতিনিধিত্ব করেন। ডঃ ম্যাথিউ কুজলনাদান বারে প্রায় ১৮ বছরের অভিজ্ঞতা রয়েছে এবং সারা দেশে আদালত এবং ট্রাইব্যুনালে অনুশীলন করেছেন। ডাঃ কুজলনাদন জওহরলাল নেহেরু বিশ্ববিদ্যালয়, নয়াদিল্লি থেকে "আঞ্চলিক বাণিজ্য চুক্তিতে" ডক্টরেট ডিগ্রি অর্জন করেছেন। তিনি ভারতীয় আইন ইনস্টিটিউট, দিল্লিতে এক বছরেরও বেশি সময় শিক্ষকতা করেছেন। ডাঃ কুজলনাদান একজন প্রখ্যাত লেখক এবং নেতৃস্থানীয় সংবাদপত্রে বেশ কয়েকটি নিবন্ধে অবদান রেখেছেন। তিনি জাতীয় রাজনীতিতেও জড়িত এবং অল ইন্ডিয়া প্রফেশনাল কংগ্রেসের কেরালা রাজ্য সভাপতি ছিলেন। তিনি কেপিসিসির সাধারণ সম্পাদক হিসেবেও নিযুক্ত রয়েছেন।
অলকা সরাবগী
অলকা সরাবগী (জন্ম ১৭ নভেম্বর ১৯৬০) একজন ভারতীয় ঔপন্যাসিক ও হিন্দি ভাষার একজন ছোট গল্প লেখক। তিনি ২০০১ সালে তার উপন্যাস কলিকথা: ভায়া বাইপাস উপন্যাসের জন্য সাহিত্য অকাদেমি পুরস্কার লাভ করেন।
প্রারম্ভিক জীবন
সারবগী তার বিয়ে ও দুই সন্তান জন্ম লাভের পর ছোটগল্প লিখতে শুরু করেন। তার প্রথম লিখিত বই ছিল আপ কি হামসি। বইটির বিষয়বস্তু নেওয়া হয়েছে রঘুবীর শাহীর একটি কবিতা থেকে। সারবগীর মেন্টর অশোক সেকসারিয়া তার এই বইটি বর্তমান সাহিত্য নামে একটি হিন্দি সাহিত্য সাময়িকীতে প্রেরণ করেন যেখানে এটি সাদরে গৃহীত হয়। ১৯৯৬ সালে তার দ্বিতীয় বই কাহানী কি তালাশ মে বের হয়। যা ছোট গল্পের একটি সংকলন ছিল।
তার প্রথম উপন্যাস প্রকাশিত হয় ১৯৯৮ সালে। উপন্যাসের নাম ‘কলিকথা: ভায়া বাইপাস’। এই উপন্যাসের জন্য ২০০১ সালে তিনি সাহিত্য অকাদেমি পুরস্কার লাভ করেন। তার সর্বশেষ উপন্যাস প্রকাশিত হয় ২০১৫ সালে।
ইয়েল্লাপুর
ইয়েল্লাপুর (ಯಲ್ಲಾಪುರ) ভারতের কর্ণাটক রাজ্যের উত্তর কন্নড় জেলার একটি পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৪১ মিটার (১৭৭৪ ফুট)।
জনসংখ্যার উপাত্ত
এই শহরের জনসংখ্যার ১২% হল ৬ বছর বা তার কম বয়সী।
মার্টিন বিকনেল
মার্টিন পল বিকনেল (Martin Bicknell; জন্ম: ১৪ জানুয়ারি, ১৯৬৯) সারের গিল্ডফোর্ড এলাকায় জন্মগ্রহণকারী সাবেক ও বিখ্যাত ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া ইংরেজ কাউন্টি ক্রিকেটে সারের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলিং করে থাকেন। এছাড়াও ডানহাতে নিচের সারিতে ব্যাটিং করতেন ‘বিকার্স’ ডাকনামে পরিচিতি মার্টিন বিকনেল। ২০০১ সালে উইজডেন কর্তৃক বর্ষসেরা ক্রিকেটাররূপে ঘোষিত হন।
খেলোয়াড়ী জীবন
১৯৯০-৯১ মৌসুমে সাতটি একদিনের আন্তর্জাতিকে অংশ নিয়েছিলেন। সমগ্র খেলোয়াড়ী জীবনে কেবলমাত্র চার টেস্টে অংশগ্রহণ করেছেন। ১৯৯৩ সালের অ্যাশেজ সিরিজে অস্ট্রেলিয়ার বিপক্ষে দুই টেস্ট খেলার পর দশ বছর বিরতি দিয়ে ২০০৩ সালে দক্ষিণ আফ্রিকার বিপক্ষে অংশগ্রহণ করেছিলেন। এ সময়ে ইংল্যান্ড দল ১১৪টি টেস্ট খেলায় প্রতিপক্ষের বিপক্ষে প্রতিদ্বন্দ্বিতা করে যা কোন খেলোয়াড়ের দীর্ঘবিরতিতে রেকর্ডবিশেষ। তাকে সর্বাপেক্ষা দূর্ভাগ্যবান ক্রিকেটার হিসেবে মনে করা হয়। কাউন্টি ক্রিকেটে নিয়মিতভাবে উইকেট লাভে পারঙ্গমতা প্রদর্শন করলেও দল নির্বাচকমণ্ডলী কর্তৃক ধারাবাহিকভাবে উপেক্ষিত হতেন।
প্রথম-শ্রেণীর ক্রিকেট
১৯৮৬ সালে প্রথম-শ্রেণীর ক্রিকেটে তার অভিষেক ঘটে। মিডিয়াম-ফাস্ট বোলিংয়ে সুইংয়ের কার্যকারিতা দেখানোর পাশাপাশি সিম বোলিংয়ে দক্ষ ছিলেন তিনি। ২০০৫ সালে নিজ কাউন্টি সারে দলের সদস্যরূপে একহাজার প্রথম-শ্রেণীর উইকেট লাভ করেছেন। এর পূর্বের বছর সকল প্রথম-শ্রেণীর খেলায় অংশ নিয়েছেন। গিল্ডফোর্ডে লিচেস্টারশায়ারের বিপক্ষে অনুষ্ঠিত খেলায় ১৬/১১৯ লাভ করেন। এ বোলিং পরিসংখ্যানটি কাউন্টি দলের দ্বিতীয় সর্বোচ্চ সেরা। দ্বিতীয় ইনিংসে ৯/৪৭ পান। তবে ১৯৮৮ সালে ওভালে ক্যামব্রিজ বিশ্ববিদ্যালয়ের বিপক্ষে তার সেরা বোলিং পরিসংখ্যান ছিল ৯/৪৫।
নিচেরসারিতে ব্যাটিং করেও দলে অল-রাউন্ডার হিসেবে ব্যাপক ভূমিকা রেখেছিলেন। তিনটি প্রথম-শ্রেণীর ক্রিকেটে শতরানসহ তার বোলিং গড় ছিল ২৪.৮৭।
ব্যক্তিগত জীবন
অ্যান্ড্রু ক্যাডিক, জাস্টিন ল্যাঙ্গার, ড্যারেন লেহম্যান ও মার্ক অ্যালেনের সাথে তিনি উইজডেন কর্তৃক পাঁচজন বর্ষসেরা ক্রিকেটারদের একজনরূপে মনোনীত হন।
২০০৬ মৌসুমের শেষার্ধ্বে তার খেলোয়াড়ী জীবনে কার্যত সমাপণ ঘটে। ক্রমাগত আঘাতের ফলে ৯ আগস্ট, ২০০৬ তারিখে প্রথম-শ্রেণীর ক্রিকেট থেকে অবসর নিতে বাধ্য হন। ২০১২ মৌসুম পর্যন্ত সারে ক্লাবের ফাস্ট বোলিং কোচরূপে দায়িত্ব পালন করেন। ক্লাবের ইতিহাসের প্রথম ব্যক্তি হিসেবে নবপ্রবর্তিত চিফ স্কাউট পদে মনোনীত হন। এরপর তিনি চার্টারহাউজ স্কুলে ক্রিকেটের দায়িত্বপ্রাপ্ত শিক্ষকের ভূমিকায় অবতীর্ণ হন। ২০০৮ সালে ‘বিকার্স’ শিরোনামে আত্মজীবনীমূলক গ্রন্থ প্রকাশ করেন। এতে তিনি ইংল্যান্ড দলে অবস্থানকালীন খেলা সম্পর্কে তার অভিমত তুলে ধরেছেন।
রবার্ট হ্যাইনিং কাউন্টি সেকেন্ডারীতে অধ্যয়ন করেন তিনি। তার ভাই ড্যারেন বিকনেল সারের সাবেক ব্যাটসম্যান ছিলেন। নটিংহ্যামশায়ারে ড্যারেনের খেলোয়াড়ী জীবন শেষ হয়েছিল। ফার্নহামের চার্ট এলাকায় বিকনেল বসবাস করছেন। ব্যক্তিগত জীবনে বিবাহিত বিকনেল ‘সারাহ’ নাম্নী এক রমণীর পাণিগ্রহণ করেন। তাদের সংসারে এলি, শার্লত, মিয়া-মে ও মিলি-কোকো নাম্নী চার সন্তান রয়েছে।
জালৎস্‌বুর্গ
জালৎস্‌বুর্গ (Salzburg; ; (Såizburg; সাধারণ অর্থে: "লবণাক্ত প্রাসাদ")) অস্ট্রিয়ার চতুর্থ বৃহত্তম শহর এবং জালৎস্‌বুর্গ ফেডারেল এস্টেট-এর রাজধানী। জালৎস্‌বুর্গ-এর “পুরোনো শহর” আন্তর্জাতিকভাবে সুপরিচিত এর বারোক স্থাপত্যের জন্য এবং আল্পস-এর উত্তরের সবচেয়ে সংরক্ষিত জায়গা। ১৯৯৭ সাল থেকে এটি ইউনেস্কোর বিশ্ব ঐতিহ্যবাহী স্থান হিসেবে বিবেচিত হয়ে আসছে। ১৮-শতকের বিখ্যাত মিউজিক বাদক উলফগ্যাং আমেদিউস মোজার্ট এই শহরেই জন্মগ্রহণ করেছিলেন। জালৎস্‌বুর্গ প্রদেশের রাজধানী শহরে ৩টি বিশ্ববিদ্যালয় আছে। যেখানে প্রচুর শিক্ষার্থী লেখাপড়া করেন যারা এই এলাকার চালিকাশক্তি হিসেবে কাজ করেন।
ভূগোল
জালৎস্‌বুর্গ আল্পসের উত্তরের সীমানায় সলজ্যাখ নদীর তীরে অবস্থিত। আলপাইনের সর্বোচ্চ চূড়া- ১৯৭২ মিটার উচ্চতার উন্তার্সবার্গ- শহরের কেন্দ্র থেকে কয়েক কিলোমিটার দূরে। অ্যাটস্ট্যাড বা পুরোন শহরে প্রধানত বারোক টাওয়ার, কিছু গির্জা ও বিশাল ফেস্টাং হহেনজালৎস্‌বুর্গ আছে। এই এলাকা শহরের ফুসফুস হিসেবে কাজ করা দুটি ছোট পাহাড়, মন্সবার্গ ও কাপুসিনারবার্গ দ্বারা ঘেরা। মিউনিখ থেকে প্রায় ১৫০ কিলোমিটার পুর্বে, লুব্লিয়ানা থেকে ২৮১ কিলোমিটার উত্তর-পশ্চিমে, এবং ভিয়েনা থেকে ৩০০ কিলোমিটার পশ্চিমে অবস্থিত এই শহর।
জনসংখ্যা
১৯৩৫ সালে আশেপাশের কিছু জায়গা জালৎস্‌বুর্গের অন্তর্গত করা হলে এখানকার জনসংখ্যা বেড়ে যায়। দ্বিতীয় বিশ্বযুদ্ধের পরে অসংখ্য লোক এখানে নতুন বসতি গড়েন। যুদ্ধ-পরবর্তী সময়ে মার্কিন সৈন্যদের জন্য আবাসস্থল তৈরি করা হয়, যা তারা চলে যাওয়ার পর আশ্রিতদের জন্য ব্যবহার করা হতো। ১৯৫০ সালের দিকে জালৎস্‌বুর্গের জনসংখ্যা ১ লক্ষ পার করে এবং ২০০৬ এ তা ১.৫ লক্ষতে এসে পৌঁছেছে।
প্রশাসনিক অঞ্চল
জালৎস্‌বুর্গ-এ ২৪টি জেলা শহর এবং ৩টি উপশহর আছে।
উপশহর-
ফিলিপ্পো প্যাচিনি
ফিলিপ্পো প্যাচিনি (২৫ মে ১৮১২ - ৯ জুলাই ১৮৮৩) হলেন একজন ইতালীয় শারীরস্থানবিদ, ১৮৫৪ সালে কলেরার ব্যাকটেরিয়া ভিব্রিও কলেরা আলাদা করার জন্য মৃত্যুর পর তিনি খ্যাতি পান, এর ৩০ বছর পর রবার্ট কোচ আরও ব্যাপকভাবে এটি আবিষ্কার করেন।
প্যাচিনি তুসকেনির পিস্তোজার ফ্রান্সেস্কো নামের এক নগণ্য মুচি এবং উমিল্তা ডলফির ঘরে জন্মগ্রহণ করেন। তবে তিনি এই আশায় ধর্মীয় শিক্ষা লাভ করেছিলেন যে ভবিষ্যতে তিনি বিশপ হবেন। যাইহোক ১৮৩০ সালে তিনি পিস্তোজার সবচেয়ে নামী মেডিকেল বিদ্যালয়ে বৃত্তি লাভ করেন। তিনি একজন চিকিৎসক হিসাবে এবং মাইক্রোস্কোপের নীচে কীভাবে মৃতদেহ পরীক্ষা ও ব্যবচ্ছেদ করতে হয় তা শিখেন। তিনি ১৮৩৩ সাল থেকে তাদের খুব কাছ থেকে অধ্যয়ন করেন এবং ১৮৩৫ সালে ফ্লোরেন্সের সোসিয়েতা মেডিকো-ফিসিকায় প্রথম আলোচনা করেন, তবে ১৮৪০ সাল পর্যন্ত তাঁর গবেষণা (নুওভি অর্গানি স্কোপার্তি নেল কর্পো ইউমানো) প্রকাশ করেননি। ১৮৩১ সালে ব্যবচ্ছেদ ক্লাসে প্যাচিনি স্নায়ুতন্ত্রের মধ্যে ছোট সংবেদনশীল অঙ্গ আবিষ্কার করেছিলেন যেটি চাপ এবং কম্পন শনাক্ত করতে পারে। মাত্র কয়েক বছরের মধ্যে কাজটি ইউরোপে ব্যাপকভাবে পরিচিতি লাভ করে এবং অঙ্গটি প্যাচিনিয়ান দেহকোষ হিসাবে পরিচিতি লাভ করে।
তিনি ১৮৪০ থেকে ১৮৪৩ সাল পর্যন্ত পিসায় পাওলো সাবির সহকারী হিসাবে দায়িত্ব পালন করেন, এরপর ইনস্টিটিউট অফ হিউম্যান অ্যানাটমিতে কাজ শুরু করেন। তিনি ১৮৪৪ থেকে ১৮৪৬ সাল পর্যন্ত পিসা বিশ্ববিদ্যালয়ের এনাটমি বিভাগের অধ্যাপক ছিলেন। ১৮৪৭ সালে প্যাচিনি ফ্লোরেন্সের লাইসিয়ামে অধ্যাপনা শুরু করেন এবং তারপরে ১৮৪৯ সালে ফ্লোরেন্স বিশ্ববিদ্যালয়ে "ইস্টিটুটো ডি স্টাডি সুপেরিওরি" -এ সাধারণ এবং ভূসংস্থানিক এনাটমির সভাপতির দায়িত্ব পান, সেখানে তিনি তাঁর কর্মজীবনের শেষ অবধি ছিলেন।
১৮৪৬-৬৩ এর এশিয়ার কলেরা মহামারীর সময় কালে প্যাচিনি কলেরা ব্যাসিলাস আবিষ্কার করেন। ১৮৪৬-৬৩ এর এশিয়ার কলেরা মহামারী চলাকালে ১৮৫৪ সালে ফ্লোরেন্সে কলেরার প্রাদুর্ভাব দেখা দেয়। প্যাচিনি এই রোগ সম্পর্কে খুব আগ্রহী হয়ে উঠেন। কলেরা রোগীর মৃত্যুর পরপরই তিনি একটি ময়নাতদন্ত করেন এবং তার অণুবীক্ষণ যন্ত্র দিয়ে অন্ত্রের শ্লেষ্মা সম্পর্কিত হিস্টোলজিক্যাল পরীক্ষা করেন। এই ধরনের গবেষণার সময় প্যাচিনি একটি কমা-আকৃতির ব্যাসিলাস আবিষ্কার করেন যাকে তিনি ভিব্রিও হিসাবে বর্ণনা করেন। তিনি ১৮৫৪ সালে "কলেরা সম্পর্কিত আণুবীক্ষণিক পর্যবেক্ষণ এবং রোগবিদ্যাগত সিদ্ধান্তগ্রহণ" শিরোনামে একটি গবেষণাপত্র প্রকাশ করেন যাতে তিনি জীব এবং এর সাথে রোগের সম্পর্ক বর্ণনা করেন। তার জীবের আণুবীক্ষণিক স্লাইডগুলি স্পষ্টভাবে লেবেলযুক্ত ছিল, তার অনুসন্ধানের তারিখ এবং প্রকৃতি শনাক্ত করা ছিল (চিত্র দেখুন)। তবে ইতালীয় বিজ্ঞানীদের প্রচলিত বিশ্বাসের কারণে, রোগের মিয়াসমা তত্ত্ব যাতে রোগের মারাত্মকতার কারণ চিহ্নিত করেছিল এবং কিছু কার্যকর চিকিৎসার প্রস্তাবও ছিল সে সম্পর্কে ১৮৬৫, ১৮৬৬, ১৮৭১, ১৮৭৬ এবং ১৮৮০ সালে অতিরিক্ত প্রকাশনা সত্ত্বেও তার মৃত্যুর অনেক বছর পরেও অন্যরা এই কাজটি লক্ষ্য করেনি। জন স্নো মিয়াসমা তত্ত্বকে অস্বীকার করেছিলেন এবং ৩০ বছর পরে রবার্ট কোচ ব্যসিলিয়াম আবিষ্কারের জন্য ব্যাপকভাবে এবং ভ্রান্তভাবে কৃতিত্ব পান। প্যাচিনির কাজটি বারবার প্রকাশিত হয়েছিল এবং দ্য ব্রিটিশ অ্যান্ড ফরেন মেডিকো-চিরুর্গিক্যাল রিভিউ, খণ্ড ৩৮, জুলাই ১৮৬৬-এ ইংরেজি অনুবাদে প্রকাশিত হলে আন্তর্জাতিক বৈজ্ঞানিক সম্প্রদায়ের কাছে সহজেই উপলব্ধ হয়। এছাড়াও ১৮৫৪ সালে কাতালান জোয়াকিম বালসেলস আই প্যাসকুয়াল কলেরার ব্যাকটিরিয়া আবিষ্কার করেন।
এর আগে কোচ যক্ষ্মার ব্যাসিলাস চিহ্নিত করায় অনেক সম্মানিত বিজ্ঞানী, তিনি বার্লিনের ইম্পেরিয়াল হেলথ অফিসের কলেরা কমিশনের কাছে তার গবেষণা উপস্থাপন করেন, কমিশন তাকে অভিনন্দন জানালেও প্যাচিনির ব্যাকটিরিয়া আবিষ্কারকে পূর্বতন হিসাবে স্বীকৃতি দেয়। ১৯৬৫ সালে নামকরণ সম্পর্কিত আন্তর্জাতিক কমিটি তার কাজের প্রতি সম্মান জানাতে আনুষ্ঠানিক নাম ভিব্রিও কলেরা প্যাচিনি প্যাচিনি ১৮৫৪ নাম গ্রহণ করে।
কর্মজীবনে প্যাচিনি মানব চোখের রেটিনা, বৈদ্যুতিক মাছের বৈদ্যুতিক অঙ্গ, হাড়ের গঠন এবং শ্বসনের কলাকৌশল বিষয়েও বিভিন্ন গবেষণা প্রকাশ করেছিলেন।
প্যাচিনি বিয়ে করেননি এবং তাঁর বৈজ্ঞানিক আবিষ্কারে প্রাপ্ত অবশিষ্ট অর্থ তার দুই অসুস্থ বোন আসুন্তা এবং মারিয়া গিউস্তিনার দীর্ঘকালীন যত্ন নিতে ব্যয় করেন। ১৮৮৩ সালের ৯ জুলাই তিনি ফ্লোরেন্সে প্রায় কপর্দকশূন্য অবস্থায় মৃত্যুবরণ করেন এবং তাকে মিসেরিকর্ডিয়ার কবরস্থানে কবরস্থ করা হয়। ১৯৩৫ সালে আরও দুজন উল্লেখযোগ্য শারীরস্থানবিদ অ্যাতো তাইগ্রি এবং ফিলিপ্পো সিভিনিনির দেহাবশেষের সাথে তাঁর দেহাবশেষও সান্তা মারিয়া দেলে গ্রাজির গির্জায় স্থানান্তর করা হয়।
আলেকজান্ডার পোপ
আলেকজেন্ডার পোপ (২১ মে ১৬৮৮ – ৩০ মে ১৭৪৪) অষ্টাদশ শতকের একজন ইংরেজ কবি। ব্যঙ্গাত্মক ও প্রহসনমূলক লেখার জন্য তিনি জনপ্রিয়। ইংরেজি সাহিত্যের হিরোয়িক কাপলেট ধাঁচের লেখার জন্য তিনি বিখ্যাত। ‘দ্যা অক্সফোর্ড ডিকশনারি অব কোটেশানে’ সেক্সপিয়ারের পর সবচেয়ে বেশি সংখ্যক কোটেশান তার লেখা থেকে নেয়া হয়েছে। তিনিই প্রথম মহাকাব্য ইলিয়াডের ইংরেজিতে অনুবাদ করেন।
শৈশব
আলেকজেন্ডার পোপের পিতার নাম আলেকজেন্ডার পোপ সিনিয়র (১৬৪৬ – ১৭১৭)। তিনি ছিলেন একজন কাপড় ব্যবসায়ী। লন্ডনের লম্বার্ড স্ট্রীটে তার দোকান ছিল। তার মাতার নাম এডিথ (নি টার্ণার) (১৬৪৩-১৭৩৩)। তারা দুজনেই ছিলেন রোমান ক্যাথলিক। সেই সময় ক্যাথলিকদের উপর আরোপিত টেস্ট এ্যাক্ট এর কারণে শৈশবে পোপের লেখাপড়া ব্যাহত হয়। সেই সময়ে এই আইনের অওতায় ক্যাথলিকদের জন্য শিক্ষকতা, বিশ্ববিদ্যালয়ে পড়াশোনা, ভোটপ্রদান অথবা জনপ্রতিনিধি হওয়ার অধিকার রহিত করা হয়। পোপ এই সময় তার মাসির কাছে লেখাপড়া শুরু করেন। পরে তিনি দুইটি ক্যাথলিক স্কুলে পড়াশোনা করেন। অবৈধ হলেও লন্ডনের কিছু কিছু জায়গায় এধরনের স্কুল ছিল। সেই সময় সমগ্র ইংল্যান্ড জুড়ে ক্যাথলিক বিদ্বেষ দানা বেঁধে উঠেছিল। প্রেটেস্ট্যান্টরা লন্ডন বা ওয়েস্ট মিনিস্টার শহরের ১৬ কি.মি. এর মধ্যে ক্যাথলিক বসতি স্থাপনের বিরোধিতা করত। এই কারণে ১৭০০ সালে পরিবারের সাথে তিনি রয়েল উইন্ডফরেস্ট এর কাছে বিনফিল্ড এর পোপসউড এ চলে আসেন। গ্রামাঞ্চলের তার নতুন আবাস্থলের বর্ণনা তার ‘উইন্ডসর ফরেস্ট’ কবিতায় পাওয়া যায়। বিনফিল্ডে আসার পর তার আনুষ্ঠানিক শিক্ষা পুরোপুরি বন্ধ হয়ে যায়। এরপর থেকে তিনি বিভিন্ন সাহিত্যের ক্লাসিক লেখাগুলো পড়তে শুরু করেন। এর মধ্যে উল্লেখযোগ্য ছিলেন জিফরি চসার, উইলিয়াম সেক্সপিয়ার, হোমপার, ভার্জিল, হোরাক ও জুভেনাল। বিনফিল্ডে তার প্রচুর বন্ধু ও শুভাকাঙ্খি তৈরী হয়। যারা পরবর্তিতে তার জীবনে বিভিন্নভাব অবদান রেখেছিলেন। জন ক্যারিল ছিলেন তাদের মধ্যে অন্যতম। তিনি পোপের চেয়ে ২০ বছর বড় ছিলেন। তরুন পোপকে তিনি নাট্যকার উইলিয়াম উইচারলি এবং কবি উইলিয়াম ওয়ালস এর সাথে পরিচয় করিয়ে দিয়েছিলেন। পোপের প্রথম এবং গুরুত্বপূর্ণ লেখাটি তারা সম্পাদনা করেছিলেন।
সাহিত্য কর্ম
১৭০৯ সালের মে মাসে তার লেখা প্যাস্টোরালস্ প্রকাশিত হয়। এই লেখা রাতারাতি তাকে খ্যাতি এনে দেয়। ১৭১১ সালে প্রকাশিত হয় এসে অন ক্রিটিসিজম। এই লেখাটিও সমানভাবে সমাদৃত হয়।
১৭১১ সালের দিকে জন গে, জোনাথন সুইফট, থমাস পার্ণেল এবং জন আরবাটনট কে সাথে নিয়ে গড়ে তোলেন স্ক্রিবিলারুস ক্লাব। ব্যঙ্গাত্মক সাহিত্যে এই ক্লাবের সদস্যদের অবদান ছিল। এরপর তিনি গ্রিক মহাকাব্য হোমারের ইলিয়াড এর ইংরেজি অনুবাদের কাজে হাত দেন। পরিশ্রমসাধ্য এই কাজটি তিনি শুরু করেন ১৭১৫ সালে এবং শেষ করেন ১৭২০ সালে। হোমারের অনুবাদকর্ম থেকে তার কিছু অর্থ সমাগম হয়। সেই টাকা দিয়ে তিনি ১৭১৯ সালে টুইকেনহামে ’গ্রটো এন্ড গার্ডেন ‘ নামে সুড়ঙ্গ এবং বাগানসহ একটি দৃষ্টি নন্দন ভিলা নির্মাণ করেন। সুদৃশ্য মার্বেল পাথর ও স্ফটিক দিয়ে সাজানো হয়েছিল এই প্র‌মোদ ভিলাটি। বাগান আর বাড়িটি পুরোপুরি ধ্বংস হলেও সুরঙ্গটি র‌্যাডনর হাউজ ইনডিপেনডেন্ট কো-এড স্কুলের নিচে এর অস্তিত্ব এখনও আছে। মাঝে মাঝে স্থান‌টি দর্শনার্থীদের জন্য খুলে দেয়া হয়। পোপের সর্বাধিক জনপ্রিয় কবিতা হল ‘দ্যা রেপ অব দ্যা লক’ প্রথম প্রকাশিত হয় ১৭১২ সালে। এটি একটি ব্যঙ্গাত্মক লেখা। উচ্চবংশীয়দের মধ্যে কলহ-বিবাদ ছিল এই কাব্যের মূল উপজিব্য। তার আর একটি রচনা, ’এসে অন ম্যান’ একটি দার্শনিক কাব্য। প্রকাশিত হয় ১৭৩২ থেকে ১৭৩৪ সালের মধ্যে।
মোহাম্মদ বাদি
মোহাম্মদ বাদি ( محمد بديع Muḥammad Badīʿ; জন্ম 7 আগস্ট ১৯৪৩) হলেন মুসলিম ব্রাদারহুডের অষ্টম প্রধান গাইড( মুরশিদ) যিনি ২০১০ সাল থেকে আন্তর্জাতিক সংগঠন মুসলিম ব্রাদারহুডের  মিশরীয় শাখার নেতৃত্ব দিচ্ছেন। সাধারণ গাইড হওয়ার আগে, বাদি ১৯৯৬ সাল থেকে গ্রুপের পরিচালনা পরিষদ, গাইডেন্স ব্যুরোর সদস্য ছিলেন। ২০ আগস্ট ২০১৩-তে তাকে মিশরীয় কর্তৃপক্ষ গ্রেপ্তার করে। ২৮ এপ্রিল ২০১৪-তে, আট মিনিটের একটি বিচারকার্যের পর, যেখানে বাদি তার আত্মপক্ষ সমর্থনের সুযোগ পায়নি, তাকে ৬৮২ জন মুসলিম ব্রাদারহুড সমর্থকদের সাথে মৃত্যুদণ্ডে দণ্ডিত করা হয়। ১৫ সেপ্টেম্বর ২০১৪, তাকে কারাগারে যাবজ্জীবন কারাদণ্ডে দণ্ডিত করা হয়েছিল। আর ১১ এপ্রিল ২০১৫ তারিখে মুসলিম ব্রাদারহুডের ১৩ জন সিনিয়র সদস্যসহ তাকে মৃত্যুদণ্ড দেওয়া হয়। তিনি ২২ আগস্ট ২০১৫ এবং ৮ই মে ২০১৭-তে সপ্তমবারের মত যাবজ্জীবন কারাদণ্ডে দণ্ডিত হন।
প্রাথমিক জীবন
বাদি ১৯৪৪ সালের ৭ আগস্ট শিল্প নগরী মহল্লা আল-কুবরাতে জন্মগ্রহণ করেন। তিনি ১৯৬৫ সালে কায়রো বিশ্ববিদ্যালয় থেকে ভেটেরিনারি মেডিসিনের উপর একটি ডিগ্রি অর্জন করেন।
একই বছরে দেশব্যপী নেতাকর্মীদের ব্রাদারহুডের নেতা সৈয়দ কুতুব সহ মুসলিম ব্রাদারহুডের রাজনৈতিক কর্মকাণ্ডের জন্য দফায় দফায় গ্রেফতারের সময় প্রথমবার তাকে গ্রেপ্তার করা হয়েছিল; সামরিক ট্রাইব্যুনাল তাকে ১৫ বছরের কারাদণ্ডে দণ্ডিত করা হয়েছিল। ৯ বছর পরে, ১৯৭৪ সালে মিশরের রাষ্ট্রপতি আনোয়ার আল-সাদাত দ্বারা ব্রাদারহুডের প্রায় সমস্ত বন্দীদের সাথে তিনি প্যারোলে মুক্তি পান। বাদি তার পড়াশোনা চালিয়ে যেতে থাকেন এবং মিশরের বিভিন্ন বিশ্ববিদ্যালয়ে শিক্ষকতা জীবন শুরু করেন। তিনি বেনি সুয়েফ বিশ্ববিদ্যালয়ের ভেটেরিনারি অনুষদে প্যাথলজির খণ্ডকালীন অধ্যাপক ছিলেন।
২০১৩ সংকট, গ্রেপ্তার এবং বিচার
২০১৩ সালের জুলাইয়ে, মিশরীয় রাষ্ট্রপতি মোহাম্মদ মুরসি, যিনি মুসলিম ব্রাদারহুডের সদস্য ছিলেন, জুনের বিক্ষোভের পরে একটি সেনা অভ্যুত্থান দ্বারা তাকে সরানো হয়। তখন বাদির পাশাপাশি বাদির ডেপুটি খায়রাতেল-শাটিররকেও ভ্রমণ নিষেধাজ্ঞার দেয়া হয়। "সোমবারের কায়রোতে সহিংসতা প্ররোচিত করে ৫০ জনেরও বেশি মানুষ নিহত হওয়ার জন্য বাদির গ্রেপ্তারের নির্দেশ দেওয়া হয়।" ১৪ জুলাই ২০১৩-তে মিশরের সামরিক প্রতিষ্ঠিত প্রসিকিউটর জেনারেল হিশাম বারাকাত তার সম্পত্তি জব্দ করার নির্দেশ দেন। বাদিকে ২০ আগস্ট ২০১৩ এ গ্রেপ্তার করা হয়। তার দু'জন ডেপুটিও গ্রেপ্তার হন এবং ২৫ আগস্ট পর্যন্ত তার বিচারকাজ স্থগিতাদেশ দেওয়ার হয়েছিল। অস্থায়ী ভিত্তিতে মাহমুদ ইজ্জতকে বাদির স্থলে মুসলিম ব্রাদারহুডের সুপ্রিম গাইড হিসাবে নিয়োগ দেয়া হয়।
এরপরে বাদিকে নিম্নলিখিত মামলায় বিচার করা হয়:
বোতল ভূত
বোতল ভূত জনপ্রিয় লেখক হুমায়ূন আহমেদ রচিত ফ্যান্টাসি প্রকৃতির বাংলা প্রকাশনা। ১৯৮৯ সালের আগস্ট মাসে প্রতীক প্রকাশন থেকে ৬৬ পৃষ্টার এই বইটি প্রকাশিত হয়।
কাহিনী
হুমায়ন নামের এক দুষ্ট ছেলেকে নিয়ে গল্প বোতল ভূত। হুমায়ূন ক্লাসে ভালো ছাত্র না। ক্লাশের ৩২ জনের মধ্যে ওর রোল ৩২। তবে ওদের ক্লাশে যে ছেলেটা একদম কথা বলে না- মুনির। ও কিন্তু খুব ভালো ছাত্র। গণ্ডারের ইংরেজি বলতে বললে চট করে বলে দিতে পারবে। শুদ্ধ বানানে। মুনির হূমায়ুনকে নিজে থেকেই জিজ্ঞেস করে, ভূত পুষবে নাকি? মুনির বললো, ওকে নাকি একজন ভূতের বাচ্চা দেবে। এই ভূতের বাচ্চা আর হুমায়ুনকে নিয়েই বোতল ভূত-এর গল্প।
সেসিল টার্টল
সেসিল টার্টল, ওয়ার্নার ব্র্রস লুনি টিউনস এবং মেরি মেলোডি সিরিজ চলচ্চিত্রের একটি কাল্পনিক চরিত্র। এটি একটি কচ্ছপ। স্রষ্ঠা টেক্স এভেরি, ১৫ ই মার্চ ১৯৪১ সালে মুক্তি পাওয়া টর্টয়েস বিটস হেয়ার এনিমেশন ছবিতে প্রথম আবির্ভাব। কন্ঠ দিয়েছেন মেল ব্ল্যাংক।
নূর হোসেন মুন্না
মোহাম্মদ নূর হোসেন মুন্না (জন্মঃ ৩ ডিসেম্বর ১৯৯২) একজন বাংলাদেশী ক্রিকেটার। একজন লেগ স্পিনার এবং লোয়ার অর্ডার ব্যাটসম্যান। নভেম্বর ২০০৯ সালে জিম্বাবুয়ে জাতীয় অনূর্ধ্ব-১৯ ক্রিকেট দলের বিপক্ষে একটি ওয়ানডেতে এক উইকেটে জয় তার সবচেয়ে স্মরণীয় খেলা।
রমেশ কালুবিতরাণা
রমেশ শান্ত কালুবিতরাণা (රොමේෂ් කලුවිතාරණ; জন্ম: ২৪ নভেম্বর, ১৯৬৯) কলম্বোয় জন্মগ্রহণকারী শ্রীলঙ্কার সাবেক আন্তর্জাতিক ক্রিকেটার। ১৯৯০ থেকে ২০০৪ সালের মধ্যে শ্রীলঙ্কা ক্রিকেট দলের নিয়মিত সদস্য ছিলেন। দলে তিনি মূলতঃ উইকেট-রক্ষকের দায়িত্ব পালন করলেও ডানহাতে আগ্রাসী ব্যাটিং করে ব্যাপক পরিচিতি পেয়েছেন। ১৯৯৬ সালের ক্রিকেট বিশ্বকাপের শিরোপা বিজয়ী শ্রীলঙ্কা দলের অন্যতম সদস্য ছিলেন রমেশ কালুবিতরাণা। এছাড়াও তিনি মালয়েশিয়া ক্রিকেট দলের অন্তর্বতীকালীন কোচের দায়িত্ব পালন করেছেন। ঘরোয়া প্রথম-শ্রেণীর ক্রিকেটে সেবাস্টিয়ানিটিস ক্রিকেট ও অ্যাথলেটিক ক্লাব এবং কোল্টস ক্রিকেট ক্লাবে প্রতিনিধিত্ব করেছেন তিনি।
দীর্ঘদিনের দলীয় সঙ্গী মুত্তিয়া মুরালিধরনকে সাথে নিয়ে শ্রীলঙ্কার উত্তরাঞ্চলের উন্নয়নে দাতব্য কর্মকাণ্ডে বেশ কয়েক বছর ধরে কাজ করছেন।
খেলোয়াড়ী জীবন
সমগ্র খেলোয়াড়ী জীবনে ৪৯ টেস্ট ও ১৮৯টি একদিনের আন্তর্জাতিকে অংশ নিয়েছেন তিনি। খেলোয়াড়ী জীবনের শুরুতেই তাকে বেশ প্রতিশ্রুতিশীল ও সমৃদ্ধময় খেলায় অংশগ্রহণের দিকে ধাবিত করে। ১৯৯২ সালে শক্তিশালী অস্ট্রেলিয়া দলের বিপক্ষে অনুষ্ঠিত অভিষেক টেস্টেই ২৬ বাউন্ডারিতে অপরাজিত ১৩২* রান তুলেছিলেন যা তার ব্যক্তিগত সর্বোচ্চ টেস্ট রান। এরপর ১৯৯৬ সালে শ্রীলঙ্কা দল ক্রিকেট বিশ্বকাপ জয় করলেও পরবর্তীকালে নিজেকে মেলে ধরতে ব্যর্থ হন।
হ্যাট্রিকে সম্পৃক্ততা
সমগ্র খেলোয়াড়ী জীবনে তিনি টেস্টের তিনটি হ্যাট্রিকের সাথে নিজেকে জড়িয়ে রেখেছেন। তন্মধ্যে দুইবার নিজেই হ্যাট্রিকে পরিণত হয়েছেন ও একবার হ্যাট্রিক করতে সহায়তা করেছেন। ১৯৯৮-৯৯ মৌসুমে এশিয়ান টেস্ট চ্যাম্পিয়নশীপের প্রথম আসরের তৃতীয় টেস্টে পাকিস্তানের ওয়াসিম আকরাম হ্যাট্রিক করেন। ৬ মার্চ, ১৯৯৯ তারিখে লাহোরের গাদ্দাফি স্টেডিয়ামের ঐ টেস্টে কালুবিতরাণা, বন্দরাতিল্লেকে ও বিক্রমাসিংহে তার শিকারে পরিণত হয়েছিলেন। এরপর ২০০০ মৌসুমে সফরকারী পাকিস্তানের আব্দুল রাজ্জাকের হ্যাট্রিকেও নিজেকে সম্পৃক্ত করেন। গালে আন্তর্জাতিক স্টেডিয়ামে অনুষ্ঠিত সফরের দ্বিতীয় টেস্টে রাজ্জাক একে-একে কালুবিতরাণা, হেরাথ ও পুষ্পকুমারাকে ডিসমিসাল করে এ কৃতিত্ব অর্জন করেছিলেন। উভয়ক্ষেত্রেই কালুবিতরাণা পাকিস্তানি উইকেট-রক্ষক মঈন খানের হাতে কট দিয়েছিলেন।
খেলার ধরন
দূর্বল শট নির্বাচন ও সুইং মোকাবেলায় ব্যর্থ হওয়ায় প্রায়শঃই নিজের উইকেট বিলিয়ে দিয়েছেন। একদিনের আন্তর্জাতিকে সনাথ জয়াসুরিয়া’র সাথে ব্যাটিং উদ্বোধনে নেমে ১৯৯৫-৯৬ মৌসুমে অস্ট্রেলিয়া সফরে বেশ সফলতা পান। প্রথম পনের ওভারের ফিল্ডিংয়ের সীমাবদ্ধতাকে কাজে লাগিয়ে আক্রমণাত্মক ব্যাটিং কৌশলের জন্ম দেন। এরফলে খুব সহজেই অর্জুনা রানাতুঙ্গা’র নেতৃত্বাধীন ১৯৯৬ সালের ক্রিকেট বিশ্বকাপে দলের শিরোপা অর্জনে সহায়ক ভূমিকা পালন করেন।
এম. এস. অরুণ কুমার
এম এস অরুণ কুমার হলেন কেরলের একজন ভারতীয় রাজনীতিবিদ, যিনি বর্তমানে মে ২০২১ সাল থেকে মাবেলিক্কারার নির্বাচনী এলাকার বিধায়ক হিসেবে কাজ করছেন।
ব্যক্তিগত জীবন
তিনি বর্তমানে কেরালা বিশ্ববিদ্যালয়ে আইন বিষয়ে স্নাতক করছেন। এমএস অরুণকুমার স্নেহা সুরেশকে বিয়ে করেছেন এবং তাদের একটি মেয়ে আলাইদা রয়েছে।
আমাদিয়া ইউনিয়ন
আমাদিয়া ইউনিয়ন বাংলাদেশের নরসিংদী জেলার সদর উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
চেয়ারম্যানগণের তালিকা
আলম্ব ব্যাপ্তি অনুযায়ী দীর্ঘতম তার আলম্বিত সেতুর তালিকা
এই ভুক্তিটিতে প্রধান অবলম্ব ব্যাপ্তির দৈর্ঘ্য অনুযায়ী বিশ্বের দীর্ঘতম তার-আলম্বিত সেতুর তালিকা প্রদান করা হয়েছে। প্রধান অবলম্ব ব্যাপ্তি বলতে অবলম্বন বুরূজগুলির মধ্যবর্তী দূরত্ব বোঝানো হয়েছে। প্রধান অবলম্ব ব্যাপ্তির দৈর্ঘ্য হল তার-আলম্বিত সেতুগুলির ক্রমতালিকা সৃষ্টির সবচেয়ে সাধারণ মানদণ্ড। তবে একটি সেতুর প্রধান অবলম্ব ব্যাপ্তি যদি অপর একটির চেয়ে বেশিও হয়, তার পরেও এক তীর থেকে অপর তীর কিংবা এক নোঙরস্থল থেকে অপর নোঙরস্থল পর্যন্ত দূরত্ব অনুযায়ী এটি দীর্ঘতর না-ও হতে পারে। তা সত্ত্বেও প্রধান অবলম্ব ব্যাপ্তিটির সাথে বুরূজগুলির উচ্চতার সম্পর্ক থাকে এবং এটি সেতুর নকশাকরণে ও নির্মাণে প্রকৌশলীয় জটিলতার মাত্রা নির্দেশ করে।
তিনটির বেশি অবলম্ব ব্যাপ্তিবিশিষ্ট (স্প্যান) তার-আলম্বিত সেতুগুলি সাধারণত বেশি জটিল হয়ে থাকে। এই ধরনের সেতুগুলিকে (এমনকি যদি সেগুলির অবলম্ব ব্যাপ্তি তুলনামূলকভাবে হ্রস্ব হয়েও থাকে) সাধারণত প্রকৌশলীয় দৃষ্টিকোণ থেকে বৃহত্তর অর্জন হিসেবে গণ্য করা হয়।
তার-আলম্বিত সেতুগুলির অবলম্ব ব্যাপ্তি সব ধরনের সেতুর মধ্যে দ্বিতীয় দীর্ঘতম হয়ে থাকে (ঝুলন্ত সেতুর পরেই)। প্রায় ১ কিলোমিটার দৈর্ঘ্যের অবলম্ব ব্যাপ্তির জন্য এগুলি ব্যবহারোপযোগী হয়ে থাকে। বর্তমানে (২০২৩) রাশিয়ার ভ্লাদিভস্তক শহরের পূর্ব বসফরাসের উপরে নির্মিত রুস্কি সেতুটির অবলম্ব দৈর্ঘ্য ১১০৪ মিটার, যা বিশ্বের দীর্ঘতম। এর আগে ২০১২ সালের ১২ই এপ্রিল পর্যন্ত গণচীনের ইয়াংৎসে নদীর উপরে নির্মিত সুথুং সেতুটি ছিল দীর্ঘতম তার-আলম্বিত সেতু।
সমাপ্ত তার-আলম্বিত সেতু
নিচের দীর্ঘতম তার-আলম্বিত সেতুর তালিকাটিতে ন্যূনতম ৫০০ মিটার দৈর্ঘ্যের অবলম্ব ব্যাপ্তির সমস্ত সেতুকে অন্তর্ভুক্ত করা হয়েছে। কেবলমাত্র সেইসব সেতুকেই অন্তর্ভুক্ত করা হয়েছে, যেগুলি যানবাহন যেমন মোটরযান বা রেলগাড়ি বহন করে। পদসেতু, পরিবাহী নলপথ সেতু, ইত্যাদিকে এই তালিকায় রাখা হয়নি।
<!--
Longest cable-stayed bridge decks
The definition of cable-stayed bridge deck length used here is: A continuous part of the bridge deck that is supported only by stay-cables and pylons, or are free spans. This means that columns supporting the side span as for example found in Pont de Normandie, excludes most of the side span decks from the cable-stayed deck length.
There are some bridges with long bridge decks whose span lengths have not been published, and therefore are missing. Extradosed bridges are not included. The thirty longest decks are: <!--
Timeline of world record lengths
-->
কে. ভি. সুমেশ
কে ভি সুমেশ হলেন সিপিআইএম -এর একজন ভারতীয় রাজনীতিবিদ, যিনি মে ২০২১ সাল থেকে আজিকোড নির্বাচনী এলাকার বিধায়ক হিসেবে কাজ করছেন। তিনি ৬,১৪১ ভোটের ব্যবধানে বর্তমান বিধায়ক কে এম শাজিকে পরাজিত করেছেন। এছাড়াও তিনি সিপিআইএম কান্নুর জেলার সদস্য, কান্নুর জেলা পঞ্চায়েতের প্রাক্তন সভাপতি।
লুৎফুন নেছা
লুৎফুন নেছা (জন্ম: ২৫ ডিসেম্বর ১৯৮৫) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-১৪ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
আডলফ হিটলারের মৃত্যু
আডলফ হিটলার একজন জার্মান রাজনীতিবিদ ছিলেন যিনি নাৎসি দলের নেতা ছিলেন, ১৯৩৩ থেকে ১৯৪৫ সাল পর্যন্ত জার্মানীর চ্যান্সেলর ছিলেন এবং ১৯৩৪ থেকে ১৯৪৫ সাল পর্যন্ত সে দেশের ফিউরার ছিলেন। ১৯৪৫ সালের ৩০ এপ্রিল বার্লিনে তার ফিউরার বাংকারে বন্দুকের গুলিতে তিনি মারা যান। ইভা ব্রাউন, তার একদিনের স্ত্রী সাইনাইড খেয়ে তার সঙ্গে আত্মহত্যা করেন। হিটলারের পূর্বে লিখিত ও মৌখিক নির্দেশাবলী অনুযায়ী, সেই বিকালে তাদের দেহাবশেষ বাংকারের জরুরী বহির্গমন দিয়ে উপরে সিঁড়ি পর্যন্ত আনা হয় এবং বাংকারের বাইরে রাইখ চ্যান্সেলারি বাগানে পেট্রল ঢেলে আগুন ধরিয়ে দেওয়া হয়।  সোভিয়েত নথিপত্রের তথ্য অনুসারে ১৯৭০ সাল পর্যন্ত তাদের পোড়া দেহাবশেষ উদ্ধার করে জায়গায় জায়গায় পুতে দেওয়া হয় ১৯৭০ সালে তাদের ক্ষয়ে যাওয়া দেহাবশেষগুলো পুড়িয়ে ধ্বংস করে দেয়া হয় এবং   ছাইভস্ম জার্মানির এলবি নদীর উপনদী বিটারিটজ্ নদীর জলে ছুড়ে ফেলা হয়।
পূর্ববর্তী ঘটনা
২০ এপ্রিলে বার্লিনে সোভিয়েত গোলন্দাজ বাহিনী বোমাবর্ষণ শুরু করে। ২১ এপ্রিলে তারা বার্লিনে প্রবেশ করতে শুরু করে। ২২ এপ্রিল জেনারেল স্টাইনার হিটলারের আক্রমণের আদেশ পালন করতে ব্যর্থ হন। এই খবর শুনে হিটলার প্রথমবারের মত বুঝতে পারেন যে জার্মানি যুদ্ধে পুরোপুরি হেরে গিয়েছে। তিনি তার সকল সেনাপতিকে বিশ্বাসঘাতক বলেন। সেনাপতিরা তাকে বার্লিন ত্যাগ করে দক্ষিণ জার্মানিতে গিয়ে যুদ্ধ চালিয়ে যাওয়ার আহ্বান করেন। এতে হিটলার বলেন তারা (সেনাপতিরা) যা ইচ্ছা করতে পারে কিন্তু তিনি বার্লিন ত্যাগ করবেন না। একই সাথে তিনি এসএস বাহিনীর ডাক্তার হাসের কাছে আত্মহত্যার পদ্ধতি নিয়ে জানতে চান। হাস উপদেশ দিলেন পিস্তলের গুলি ও বিষ একই সাথে প্রয়োগ করার জন্য। এসব জানতে পেরে হিটলারের দীর্ঘসময়ের সহযোগী বিমানবাহিনীর প্রধান হারমান গরিং হিটলারের নিকট আবেদন করেন তাকে ক্ষমতা হস্তান্তরের জন্য। এছাড়া তার অপর দীর্ঘসময়ের সহযোগী হাইনরিখ হিমলার মিত্রবাহিনীর সাথে সন্ধির পদক্ষেপ নেন। কাছের লোকদের এধরনের আচরণে হিটলার আরও ভেঙ্গে পরেন। ২৫ এপ্রিল সোভিয়েত বাহিনী বার্লিন পুরো ঘিরে ফেলে। হিটলার, গয়েবলস ও ফুরারবাঙ্কারের অনেকে আত্মহত্যার প্রস্তুতি নেন। ২৯ এপ্রিল মধ্যরাতে হিটলার তার ১৫ বছরের সঙ্গিনী ইভা ব্রাউন কে বিবাহ করেন।
গ্র্যানি (লুনি টিউনস)
thumb|200px|গ্র্যানি গ্র্যানি লুনি টুনস সিরিজের একটি কার্টুন চরিত্র। এটি একটি বৃদ্ধ মহিলা যে বাগস বানি, সিলভেসটার, টুইটি, হেকটার সহ পভৃতি চরিত্রের সহ অভিনেতা। ১৯৩৭ সনে প্রথম আসে এনিমেটর টেক্স এভেরির মাধ্যমে লিটল রেড ওয়াকিং হুড নামের ছবিতে। বর্তমানে এটি সিলভেস্টার এন্ড টুইটি মিসট্রিস এর নিয়মিত চরিত্র।
এনাগুড্ডে
এনাগুড্ডে (ಎನಗುಡ್ಡೆ) (ಎನಗುಡ್ಡೆ) ভারতের কর্ণাটক রাজ্যের উড়ুপি জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে য়েনাগুদ্দে শহরের জনসংখ্যা হল ৪৫৩৭ জন। এর মধ্যে পুরুষ ৪৭% এবং নারী ৫৩%।
এখানে সাক্ষরতার হার ৮১%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৭৬%। সারা ভারতের সাক্ষরতার হার ৫৯.৫%, তার চাইতে য়েনাগুদ্দে এর সাক্ষরতার হার বেশি।
এই শহরের জনসংখ্যার ৯% হল ৬ বছর বা তার কম বয়সী।
মিশনারি আসন
মিশনারি আসন (মিশনারী পজিশন, মিশনারী অবস্থান, ম্যান অন টপ পজিশন নামেও পরিচিত) হচ্ছে এক প্রকারের যৌনাসন যেখানে নারী সঙ্গী শুয়ে থাকে আর পুরুষ সঙ্গীটি হয় তার উপরে শোয় বা একটু বাঁকা হয়ে তার দিকে শোয়া অবস্থায় থাকে।  এই ধরনের কর্ম সাধারণত স্ত্রীলিঙ্গে শিশ্ন প্রবেশ করানোর জন্য করা হয়। এরূপ যৌনকর্মের নাম মিশনারী আসন হয়েছে খ্রিষ্টানদের দ্বারা, একসময় খ্রিষ্টান ধর্ম প্রচারকেরা ভারতে জনপ্রিয় হয়ে ওঠেন তাদের এরূপ সঙ্গমপদ্ধতির প্রচার করার জন্য, পরে সাধারণ ভারতীয়রা এই সঙ্গমপদ্ধতিকে মিশনারী আসন নাম দেন। মার্কিন যৌনবিদ আলফ্রেড কিন্সে (১৮৯৪-১৯৫৬) মিশনারী পজিশন শব্দটিকে ইংরেজি ভাষায় চালু করে তুলেছিলেন চল্লিশ এর দশকে তার 'সেক্সুয়াল বিহেভিয়ার ইন হিউম্যান মেইল' বইয়ের মাধ্যমে, এছাড়া ১৯৫৩ সালে তার 'সেক্সুয়াল বিহেভিয়ার ইন হিউম্যান ফিমেইল' নামের আরেকটি বইতেও তিনি অনুরূপ সঙ্গম আসনের কথা বলেন।
মিশনারী পজিশনে পায়ুকাম এবং সমকামও করা যায়। আধুনিক যুগে মিশনারী যৌনাসন যৌনসঙ্গমের মূল আসন হিসেবে অতটা ব্যবহৃত হয়না।
এমানুয়েল মাক্রোঁ
এমানুয়েল জঁ-মিশেল ফ্রেদেরিক মাক্রোঁ (Emmanuel Jean-Michel Frédéric Macron, ; জন্ম: ২১শে ডিসেম্বর ১৯৭৭) একজন ফরাসি রাজনীতিবিদ। তিনি ১৪ই মে, ২০১৭ তারিখ থেকে ফ্রান্সের রাষ্ট্রপতি এবং পদাধিকারবলে অ্যান্ডোরার সহরাজপুত্র।
ফ্রান্সের উত্তরভাগের আমিয়াঁ শহরে জন্ম নেওয়া মাক্রোঁ পারি নঁতের বিশ্ববিদ্যালয়ে দর্শন বিষয়ে উচ্চশিক্ষা লাভ করেন। পরবর্তীতে তিনি সিয়ঁস পো নামক মর্যাদাবাহী উচ্চশিক্ষা প্রতিষ্ঠান থেকে জনসংযোগ বিষয়ে স্নাতকোত্তর উপাধি অর্জন করেন। পরিশেষে তিনি ফ্রান্সের খ্যাতিমান একল নাসিওনাল দাদমিনিস্ত্রাসিওঁ নামক উচ্চশিক্ষা প্রতিষ্ঠান থেকে জনপ্রশাসন বিষয়ে পড়াশোনা শেষে ২০০৪ সালে উত্তীর্ণ হন। তিনি ফ্রান্সের আঁস্পেকসিওঁ জেনেরাল দে ফিনঁস (অর্থসংস্থান পরিদর্শকদের সাধারণ কার্যালয়) প্রতিষ্ঠানে জ্যেষ্ঠ সরকারি কর্মচারী হিসেবে এবং পরবর্তীতে রথসচাইল্ড অ্যান্ড কো নামক প্রতিষ্ঠানে বিনিয়োগ ব্যাংকার হিসেবে কাজ করেন।
২০১২ সালের ফরাসি রাষ্ট্রপতি নির্বাচনে বিজয়ী ফ্রঁসোয়া ওলঁদ ২০১২ সালের মে মাসে মাক্রোঁকে রাষ্ট্রপতির কার্যালয়ের উপ-মহাসচিব পদে নিয়োগ দেন, ফলে তিনি ফরাসি রাষ্ট্রপতির অন্যতম জ্যেষ্ঠ উপদেষ্টায় পরিণত হন। পরবর্তীতে ২০১৪ সালের আগস্টে ফ্রান্সের প্রধানমন্ত্রী মানুয়েল ভালস তাঁকে ফরাসি মন্ত্রিসভাতে অর্থনীতি, শিল্প ও ডিজিটাল বিষয়ক মন্ত্রী হিসেবে নিয়োগ দান করেন। এই ভূমিকায় মাক্রোঁ ব্যবসাবান্ধব বেশ কিছু সংস্কার সাধন করেন। ২০১৬ সালের আগস্ট মাসে তিনি মন্ত্রিসভা থেকে পদত্যাগ করেন এবং ২০১৭ সালের ফরাসি রাষ্ট্রপতি নির্বাচনের জন্য প্রার্থী হিসেবে প্রচারণা শুরু করেন। যদিও তিনি ২০০৬ থেকে ২০০৯ সাল পর্যন্ত ফ্রান্সের সমাজতান্ত্রিক দল পার্তি সোসিয়ালিস্তের সদস্য ছিলেন, তিনি তার আদি দল থেকে নয়, বরং ২০১৬-এর এপ্রিল মাসে নিজের প্রতিষ্ঠিত "অঁ মার্শ" নামক একটি মধ্যপন্থী রাজনৈতিক আন্দোলনের ছত্রছায়ায় নির্বাচনে অংশ নেন।
ধর্মনিরপেক্ষতা
মাক্রোঁ ধর্মনিরপেক্ষতা সংক্রান্ত ফ্রান্সের নিজস্ব মূলনীতি "লাইসিতে"-র (laïcité) জোরালো সমর্থক। ২০১৬ সালে রাষ্ট্রপতি পদপার্থী হিসেবে তিনি বলেছিলেন যে "প্রত্যেকে যেন মর্যাদা বজায় রেখে তার ধর্ম পালন করতে পারে, তা নিশ্চিত করা আমাদের কর্তব্য।" ঐ বছরের জুলাই মাসে তাঁর রাজনৈতিক দল "অঁ মার্শ"-এর প্রথম সভাতে তিনি ফ্রান্সের বিশ্ববিদ্যালয়গুলিতে মুসলমান নারীদের পরিহিত মস্তকাবরণী নিষিদ্ধ করার বিরুদ্ধে মত দেন, যা ছিল তৎকালীন ফরাসি প্রধানমন্ত্রী মানুয়েল ভালসের মতামতের পরিপন্থী। ২০১৬ সালের অক্টোবর মাসে মারিয়ান সাময়িকীকে দেয়া একটি সাক্ষাৎকারে তিনি ধর্মনিরপেক্ষতা যে কোনও "প্রজাতন্ত্রীয় ধর্ম" নয়, সে ব্যাপারে জোর দেন। তবে একই সাক্ষাৎকারে তিনি বলেন যে ব্যক্তিগত বলয়ে কোনও ফরাসি যদি আধ্যাত্মিকভাবে তাঁর ধর্মকে সর্বোচ্চ আইন হিসেবে মানতে চান, সেটা সম্ভব, কিন্তু জনসাধারণ্যের জন্য নির্ধারিত বলয়ে ফরাসি প্রজাতন্ত্রের আইন যেকোন ধর্মের চেয়ে ঊর্ধ্বে থাকবে। তিনি যেসব ধর্মভিত্তিক বিদ্যালয়ে আরবিতে বা হিব্রুতে ফরাসি প্রজাতন্ত্রের মূলনীতির বিরুদ্ধে শিক্ষা দেওয়া হয়, সেগুলির প্রতি নিন্দা জ্ঞাপন করেন। তাঁর এই মন্তব্যে ফ্রান্সের ফ্রোঁ সোসিয়াল জুইফ উ্যনিফিয়ে (ঐক্যবদ্ধ ইহুদীদের সামাজিক ফ্রন্ট) নামক ইহুদী সংগঠনটি, যারা ফ্রান্সের ইহুদী ধর্মীয় বিদ্যালয়গুলি পরিচালনা করে, নেতিবাচক প্রতিক্রিয়া প্রকাশ করে।